Diari Oficial de la Generalitat Valenciana


Sumari del DOGV 7176, del 19-12-2013 (2013/11016)

RESOLUCIÓ de 22 de març de 2013, del secretari autonòmic de Justícia, per la qual s'acorda ratificar l'acord d'extinció de la Fundación Medioambiental de la Comunidad Valenciana Buseo.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11007


Data del document
:   22-03-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 22 de març de 2013, del secretari autonòmic de Justícia, per la qual s'acorda ratificar l'acord d'extinció de la Fundación Medioambiental de la Comunidad Valenciana Buseo. [2013/11483]  
Vist l'expedient sobre ratificació per part del Protectorat de l'acord d'extinció adoptat pel Patronat de la Fundación Medioambiental de la Comunidad Valenciana Buseo, d'ara en avant la Fundació, d'acord amb els següents,  
  
Fets  
Primer. Amb data registre d'entrada en el registre auxiliar de la llavors Conselleria de Justícia de 26 de juliol de 2012, la Fundació esmentada va presentar sol·licitud de ratificació de l'acord d'extinció adoptat pel seu Patronat el 21 de juliol de 2012, per la impossibilitat material del compliment dels fins fundacionals.  
Consta protocol·litzat en escriptura pública autoritzada pel notari de València Joaquín Olcina Vauteren, en data 7 de novembre de 2012, amb el número 1.979 del seu protocol.  
Segon. La Fundació es va classificar per Resolució de data 20 de maig de 2003, de la secretària general de la Conselleria de Justícia i Administracions Públiques, amb el caràcter de defensa del medi ambient.  
El seu fundador va ser la Generalitat Valenciana, representada pel secretari de la Conselleria de Medi Ambient, Jorge Lamparero Lázaro.  
De conformitat amb l'article 6 dels seus estatuts, la Fundació té per objecte «la promoció i posada en valor de l'embassament de Buseo i el seu entorn com a espai de rellevància mediambiental, dedicat al gaudi i aprofitament dels ciutadans, com a lloc on dur a terme activitats educatives, d'investigació i recreatives; tot això amb absolut respecte a la conservació i millora dels hàbitats naturals que alberga. Així mateix, es vetlarà pel manteniment de la infraestructura hidràulica i pel seu funcionament correcte, de manera que es compatibilitzen els nivells d'inundació amb les funcions de reg de l'embassament. En especial, seran fins de la Fundació: l. La conservació i restauració de l'hàbitat natural de l'embassament i el seu entorn. 2. El foment del seu aprofitament didàctic i recreatiu. 3. L'adequació i explotació de l'alberg de la casa de l'embassament. 4. El foment i explotació de la riquesa piscícola. 5. El foment d'activitats científiques i d'investigació».  
La dotació inicial va ser:  
1r. El Sindicat de Regs del Pantà de Buseo aporta els drets derivats de la concessió administrativa atorgada a favor seu, que està pendent d'immatricular i que li conferix el dret a explotar les instal·lacions de l'embassament del Buseo; el terreny comprés dins del perímetre degudament amollonat que ocupa tant la casa com la presa, el sobreeixidor, els camins i altres instal·lacions, així com tres metres de terreny per damunt del màxim nivell d'aigua embassada.   
I és el Sindicat de Regs del Pantà de Buseo el concessionari de les aigües embassades, segons Resolució de la Confederació Hidrogràfica del Xúquer.  
2n. La Conselleria de Medi Ambient de la Generalitat Valenciana aporta la quantitat de seixanta mil cent euros (60.100 ?) en efectiu metàl·lic.  
3r. La Confederació Hidrogràfica del Xúquer autoritza la cessió i aporta el suport tècnic necessari per a la gestió i el manteniment de les instal·lacions i terrenys. Si bé no consta protocol·litzat en l'escriptura (ni tampoc en el Registre de Fundacions de la Comunitat Valenciana), en l'expedient hi ha un escrit del Ministeri de Medi Ambient, Confederació Hidrogràfica del Xúquer, firmat pel llavors director adjunt cap de l'Àrea d'Explotació, José Luis Utrilla, en què s'efectua una valoració dels treballs de suport tècnic de 36.000 euros anuals.  
  
L'últim Patronat inscrit en el Registre de Fundacions de la Comunitat Valenciana per Resolució del secretari autonòmic de Justícia, amb data 18 de juny de 2012, és el següent:  
President:  
1. La consellera d'Infraestructures, Territori i Medi Ambient: Isabel Bonig Trigueros.  
Secretària no patrona: Maria Pilar Castillo Montesinos.  
Patrons:  
2. El secretari de la Confederació Hidrogràfica del Xúquer: Carlos Fernández Gonzalo.  
3. El vicepresident del Sindicat de Regs de l'Embassament de Buseo: Onofre Gimeno Timoneda.  
4. El subsecretari de la Conselleria d'Infraestructures, Territori i Medi Ambient: Gaspar Peral Ribelles.  
5. L'alcalde de l'Ajuntament de Chera: Alejandro Portero Igual.  
6. El primer tinent d'alcalde de l'Ajuntament de Chera,: Antonio Quintana Rodríguez.  
7. El president del Sindicat de Regs de l'Embassament de Buseo: Francisco J. Romeo Rel.  
8. El director general de Qualitat Ambiental de la Conselleria d'Infraestructures, Territori i Medi Ambient: Vicente Tejedo Tormo.  
9. La presidenta de la Confederació Hidrogràfica del Xúquer: María-Ángeles Ureña Guillem.  
S'ha requerit la Fundació amb data 18 de febrer de 2013 perquè procedisca a actualitzar el Patronat, que es troba desfasat després dels canvis en la composició del Consell i alts càrrecs de les conselleries succeïts al desembre de 2012.  
Tercer. La present extinció s'emmarca dins del procés de reestructuració de sector públic fundacional iniciat pel Consell.  
En data 2 de desembre de 2011, el Consell va autoritzar l'extinció de diverses fundacions pertanyents al sector públic de la Generalitat, entre elles, la de la Fundación Medioambiental de la Comunidad Valenciana Buseo.  
Amb data 21 de juny de 2012 el Patronat de la Fundació va adoptar l'acord d'extinció, protocol·litzat en escriptura pública de 7 de novembre de 2012, autoritzada pel notari de l'Il·lustre Col·legi de València, Joaquín Olcina Vauteren.   
En la dita reunió van ser aprovats la memòria explicativa, el projecte de liquidació i la documentació relativa a la situació patrimonial de la Fundació en la data de l'adopció de l'acord d'extinció.  
S'al·lega com a causa legal d'extinció la impossibilitat del compliment de fi fundacional, article 31.c) Llei 50/2002, de 26 de desembre, de Fundacions. La memòria justificativa, assenyala: «En el cas de la Fundació Buseo, les causes cal atribuir-les al mateix mandat adoptat pel Consell en l'acord de 2 de desembre de 2011, que en va autoritzar l'extinció, en la part expositiva del qual s'argumenten els motius que han impulsat els dits processos d'extinció, en el marc dels plans existents per a la racionalització i la reestructuració del sector públic instrumental i l'adopció d'altres mesures d'austeritat i de reducció del gasto, necessàries per al compliment dels objectius de consolidació fiscal de la Generalitat. Cal recordar que la Conselleria disposa anualment una subvenció nominativa a favor de la Fundació Buseo (30.100 euros previstos per a 2012).  
Això determina que, d'acord amb el que establix l'article 31.c de la Llei 50/2002, de 26 de desembre, de Fundacions, és impossible la realització del fi fundacional de la Fundació Buseo, sense que siga procedent tampoc modificar-ne els estatuts o dur a terme un procés de fusió.»  
  
Quart. En l'esmentada reunió de 21 de juny de 2012 el Patronat va aprovar la composició de la Comissió Liquidadora següent: Francisco Alberto Expósito Martínez (director gerent); M.ª Pilar Castillo Montesino (secretària); Alberto López García (LOYCAR Asesores, SL); Azucena Rodríguez Pérez (cap de secció del Servici de Coordinació i Suport Tècnic de la Conselleria d'Infraestructures, Territori i Medi Ambient), i José Guillermo Roji Moliner (cap de secció del Servici de Coordinació i Suport Tècnic de la Conselleria d'Infraestructures, Territori i Medi Ambient).  
Hi consta l'informe favorable a la dita composició de la Comissió Liquidadora del secretari autonòmic del Sector Públic Empresarial, de data 19 de juny de 2012.  
Així mateix, quant a l'atribució del romanent, de conformitat amb el que disposa l'article 38 dels estatuts de la Fundació, «l'atribució del patrimoni liquidat es farà a la Generalitat Valenciana».   
Respecte d'això, cal assenyalar que la dotació inicial de la Fundació, d'acord amb l'escriptura esmentada, parla de tres fundadors i tres aportacions. No obstant això, en el Registre de Fundacions de la Comunitat Valenciana només es va inscriure l'aportació en efectiu metàl·lic de la Generalitat.  
Així mateix, es constata que els béns immobles aportats pel Sindicat de Regs del Pantà Buseo, en concepte de la dotació abans referenciada, no s'han inscrit a hores d'ara a nom de la Fundació en el corresponent Registre de la Propietat.  
Respecte d'això, s'ha aportat l'informe del Servici de Coordinació i Suport Tècnic de la Conselleria d'Infraestructures, Territori i Medi Ambient, de data 12 de desembre de 2012, en què s'assenyala que entre els béns que integren el patrimoni de l'esmentada Fundació es troben les següents finques rústiques de secà-pineda i improductiu, i construccions:  
  
Terreny:  
  
Paratge Núm. polígon/parcel·la Ref. cadastral Superfície   
cadastral (ha)  
Pantà 4/860 34543Z887918792581KQ 63,5932  
Pantà 4/859 86550U386813417364DX 2,2142  
Ubielas 5/60 14727B430848654461DR 0,0342  
Ubielas 5/109 45066G23780263481BT 0,1762  
Pantà 4/858 68557V861987027949AE 1,5073  
Pantà 4/15 1593T48-11BJ89Q (disseminada) 0,2114  
  
  
Edificació:  
  
Ref. cadastral Superfície cadastral construïda Superfície real construïda  
95360H944329535105OR  
0035P76-35KE66B 0.237 620  
  
  
  
El dit informe continua assenyalant, d'una banda, que, en l'escriptura d'elevació a públic de l'acord d'extinció de l'esmentada Fundació, es declara que estos béns es transmetran a la Generalitat Valenciana, i, d'una altra, que, «remesa la dita documentació al registrador de la propietat de Villar del Arzobispo, este ha indicat que la dita documentació és insuficient per a poder inscriure els béns a favor de la Generalitat Valenciana, i ha informat respecte d'això que, atés que la Fundació està en via d'extinció, el pertinent serà inscriure'l en el seu moment a nom de la Generalitat directament. Per a això és necessari:  
1r. Efectuar la liquidació de la Fundació.  
2n. Incloure o inscriure els béns en l'inventari de la Generalitat.  
3r. Canviar la titularitat en el Cadastre a nom de la Generalitat.  
4t. Certificació administrativa de l'article 206 de la Llei Hipotecària.  
Requerit sobre la procedència d'inscriure els immobles ?primer, a nom de la Fundació, i després, a nom de la Generalitat?, se'ns indica que la dita opció no seria procedent, perquè el procés d'extinció ja s'ha iniciat i, a més, caldria obtindre una altra escriptura del Sindicat de Regs, en què conste l'adquisició del terreny, al seu dia, pel dit Sindicat, i que l'escriptura fóra considerada vàlida pel registrador.»  
  
Quint. S'adjunten a l'acord d'extinció els comptes anuals adoptats a la data de l'acord d'extinció i l'informe d'auditoria financera dels comptes anuals de l'exercici 2011.  
Hi consten informes de la Secció de Comptabilitat del Servici d'Entitats Jurídiques, d'11 de desembre de 2012 i de 6 de febrer de 2013. De conformitat amb este últim, es constata que la Fundació ha presentat els comptes regularment i que els té depositats fins a 2011.  
Així mateix, es dóna compte que, amb data 29 de gener de 2013, «la Fundació presenta escrit amb els acords del Patronat, de data 17 de gener de 2013, on s'aprova el balanç de liquidació elaborat per la Comissió liquidadora i s'acorda que la Generalitat siga qui adquirisca la totalitat dels béns i drets titularitat de la Fundació, terrenys, edificació i annex III (motoserra i ordinador).  
Finalment, el Patronat, per unanimitat, accepta el compromís dels representants de la Conselleria que siga la Generalitat qui assumisca les obligacions que resulten pendents de satisfer per la Fundació, d'acord amb el balanç de liquidació aportat, i autoritza la delegació en el subsecretari de la Conselleria d'Infraestructures, Territori i Medi Ambient per a dur a terme les actuacions i els tràmits necessaris per a la inscripció de la baixa de la Fundació en el Registre de Fundacions.  
  
En relació a l'apartat anterior, pareix qüestionable que el Patronat acorde derivar les últimes operacions de liquidació als representants de la Generalitat, en detriment de la Comissió liquidadora, que és la que hauria de finalitzar-les.  
Una vegada examinada la nova documentació, es constata que el balanç considerat per la Fundació com de liquidació continua sent un balanç intermedi entre el d'extinció, a data 21 de juny de 2012, i el que s'haurà de confeccionar en el seu moment al finalitzar la liquidació, perquè encara continuen figurant-hi comptes deutors i creditors [?]».  
  
L'esmentat informe conclou assenyalant: «Per tot l'anterior, des del punt de vista econòmic comptable i igual que en el primer informe citat, s'estima que l'expedient d'extinció està prou documentat i per això s'emet un nou informe favorable a l'extinció; no obstant això, pel fet de figurar encara, en el balanç d'extinció, comptes de deutors i creditors pendents de saldar, no serà possible determinar el romanent, si n'hi haguera, fins al tancament de les pertinents operacions de liquidació.»  
  
  
Fonaments de dret  
Primer. L'article 9 del Decret 05/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99 2011/, de 26 d'agost del Consell, determina que a esta Conselleria li correspon exercir, entre altres, les competències en matèria de fundacions.   
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el protectorat de les fundacions de la Comunitat Valenciana l'exercix la Conselleria competent en matèria de fundacions, i que li correspon al conseller la titularitat del protectorat, sense perjuí de la possibilitat de la seua delegació o desconcentració.  
  
Tercer. Esta Secretaria Autonòmica de Justícia és competent per a conéixer i resoldre el present expedient per delegació de l'exercici de competències, en virtut del que disposa la Resolució, de 15 d'octubre de 2011, de la Conselleria de Justícia i Benestar Social, sobre delegació en la Secretaria Autonòmica de Justícia de l'exercici de determinades competències en matèria de fundacions.   
En tot cas, de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideraran dictades per l'òrgan delegatori.  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana:  
«1. L'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions.   
  
2. L'acord d'extinció o, si és el cas, la resolució judicial s'inscriuran en el Registre de Fundacions de la Comunitat Valenciana».  
El dit article 31 de la Llei 50/2002, assenyala que «la fundació s'extingirà: [...] c) Quan siga impossible la realització del fi fundacional, sense perjuí del que disposen els articles 29 i 30 de la present Llei».  
D'acord amb el que assenyala l'article 32 del mateix text legal, relatiu a les formes d'extinció:  
«2. En els supòsits previstos en els paràgrafs b, c i e de l'article anterior, l'extinció de la fundació requerirà l'acord del patronat ratificat pel protectorat.  
Si no hi haguera acord del patronat, o l'acord no fóra ratificat pel protectorat, l'extinció de la fundació requerirà una resolució judicial motivada, que podrà ser instada pel protectorat o pel patronat, segons els casos».  
Quint. De conformitat amb l'article 26 de l'esmentada Llei 8/1998, l'extinció suposa l'obertura del procediment de liquidació, les oportunes operacions es reflectiran en el balanç de liquidació i requeriran, igualment, l'aprovació del patronat i la corresponent ratificació del protectorat.  
Així mateix, els articles 39 i 40 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, regulen els requisits i les procediments d'extinció i liquidació de les fundacions.  
De tal forma, l'article 39 de l'esmentat Reglament establix que:  
«1. Quan el patronat acorde extingir la fundació per haver-se realitzat íntegrament el fi fundacional, per resultar impossible la seua realització o per concórrer qualsevol altra causa prevista en l'acte constitutiu o en els estatuts, s'haurà de sol·licitar la ratificació del protectorat, per a la qual cosa acompanyarà la documentació següent:  
a) Certificació de l'acord d'extinció adoptat pel patronat, emesa pel secretari o secretària amb el vistiplau del president o presidenta.  
  
b) Memòria justificativa de la concurrència d'una causa d'extinció específica de les previstes en el primer paràgraf d'este apartat. En el cas que la causa d'extinció siga la impossibilitat de realitzar el fi fundacional, caldrà justificar, a més, la improcedència o la impossibilitat de modificar els estatuts o de dur a terme un procés de fusió.  
  
c) Els comptes de l'entitat a la data en què es va adoptar l'acord d'extinció.  
d) El projecte de distribució dels béns i drets resultants de la liquidació i, en el cas de no dur-se a terme pel patronat, la proposta de designació de liquidadors i el seu pla d'actuació».  
  
Per la seua banda, l'article 40.2 del dit Reglament assenyala que «Durant el procés de liquidació, el patronat no tindrà més facultats que les de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Sense perjuí de l'anterior, el patronat podrà apoderar o delegar l'execució material dels acords relatius al procés de liquidació».  
Sext. Quant a l'extinció de fundacions integrants del sector públic de la Generalitat, a més dels requisits generals s'exigixen els següents:  
  
a) L'acord del Consell (article 34 de la Llei 8/1998), igual que el requerí la seua constitució.  
b) Respecte a l'obligació d'estar al dia en les obligacions comptables, s'ha de tindre present el text refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 juny de 1991, del Consell de la Generalitat Valenciana, que disposa:  
  
En l'article 5: «Tindran la consideració de fundacions públiques de la Generalitat Valenciana, als efectes d'esta Llei, les fundacions en la dotació de les quals participen majoritàriament, directament o indirectament, la Generalitat Valenciana, les seues entitats autònomes, o altres entitats que en conformen el sector públic. La seua creació requerirà en tot cas l'autorització prèvia del Govern Valencià».  
I en l'article 63 bis: «La Intervenció General de la Generalitat Valenciana farà anualment l'auditoria dels comptes anuals de les entitats autònomes, empreses i fundacions a què es referix l'article 5 d'esta Llei».  
Per la seua banda la disposició addicional primera, punt 2, del Decret 83/2012, d'1 de juny del Consell, pel qual s'aprova el Reglament de la Corporació Pública Empresarial Valenciana, disposa: «En els processos d'extinció d'una fundació del sector públic de la Generalitat, l'acord del patronat pel qual es propose la designació de liquidadors o d'una comissió de liquidació s'haurà de remetre amb caràcter previ a la seua adopció a la conselleria competent en matèria d'economia per a l'informe preceptiu i vinculant sobre la idoneïtat del seu nombre i composició».  
Sèptim. L'esmentat article 26 de la Llei 8/1998, de 9 de desembre, de Fundacions de la Comunitat Valenciana disposa:  
«2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen sigut designades en el negoci fundacional o en els estatuts de la fundació extingida. A falta d'això, esta destinació podrà ser decidida en favor de les mateixes fundacions i entitats mencionades, pel patronat, quan el fundador li reconega eixa facultat, i, a falta d'eixa facultat, correspondrà al protectorat complir eixa comesa.  
  
3. Les fundacions constituïdes per persones juridicopúbliques podran preveure en els estatuts que els béns i drets resultants de la liquidació revertisquen al fundador».  
Per la seua banda, els estatuts de la Fundació disposen, en l'article 36, que «els béns i drets resultants de la liquidació es destinaran a una entitat que perseguisca fins d'interés general o a la Generalitat».   
Octau. L'article 206 de la Llei Hipotecària (Text Refós, segons el Decret de 8.02.1946) disposa: «l'Estat, la província, el municipi i les corporacions de dret públic o servicis organitzats que en formen part de l'estructura política, i les de l'Església Catòlica, quan no tinguen el títol escrit de domini, podran inscriure el dels béns immobles que els pertanguen per mitjà de l'oportuna certificació, lliurada pel funcionari al càrrec del qual n'estiga l'administració, en què s'expressarà el títol d'adquisició o la manera en què van ser adquirits.  
  
Per mitjà de certificació administrativa, lliurada en els termes que indica el paràgraf anterior i amb els altres requisits en cada cas establits, podran inscriure's la declaració d'obra nova, millores i divisió horitzontal de finques urbanes i, sempre que no afecten tercers, les operacions d'agrupació, divisió, agregació i segregació de finques de l'Estat i dels altres ens públics estatals certificants».  
  
Nové. Atenent l'article 47.14 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, són actes objecte d'inscripció en el Registre de Fundacions de la Comunitat Valenciana, entre altres: «L'extinció de la fundació, la seua liquidació i la destinació donada als béns fundacionals».  
  
Desé. S'ha donat compliment al que preveu l'article 41.2.g del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, que establix:   
«2. En l'exercici de les funcions que li corresponen, el protectorat podrà sol·licitar informe de la comissió i, en particular, en els supòsits següents:  
g) En l'exercici de les potestats que té atribuïdes en matèria de modificació, fusió i extinció de fundacions».  
Vistos els preceptes legals citats, els articles 39 i 40 del Reglament de Fundacions de la Comunitat Valenciana (aprovat per Decret 68/2011, de 27 de maig, del Consell) i la resta de generals de pertinent aplicació, així com el que ha informat la Comissió del Protectorat de 12 de març de 2013, resolc:  
  
Primer  
Ratificar l'acord d'extinció de la Fundación Medioambiental de la Comunidad Valenciana Buseo, adoptat pel seu patronat en data 21 de juny de 2012, en els termes que descriu la present resolució.  
  
Segon  
Inscriure en el Registre de Fundacions de la Comunitat Valenciana la ratificació de l'esmentat acord d'extinció.  
  
Tercer  
Establir, com a destinatari dels béns i drets resultants de la liquidació, la Generalitat.  
Es recorda que la liquidació de la Fundació s'haurà de fer en els termes expressats en l'article 26.1 de la Llei 8/1998, de 9 de desembre, de Fundacions de la Comunitat Valenciana, segons el qual: «L'extinció de la fundació, excepte en els supòsits en què té lloc com a conseqüència d'una fusió, determinarà l'obertura del procediment de liquidació, que el farà el patronat de la fundació sota el control del protectorat. El patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Acabades les operacions, formarà l'oportú balanç de liquidació, que haurà de ser aprovat pel patronat i sotmés a la ratificació pel protectorat.  
  
Una vegada feta, es procedirà a complir el que disposa l'apartat següent, per a finalitzar la liquidació. Quan es concloga, es farà constar en el Registre de Fundacions de la Comunitat Valenciana la baixa de la fundació, a sol·licitud del patronat, mitjançant un escrit dirigit al Registre, al qual s'acompanyarà la certificació de l'acord aprovatori del balanç de liquidació, la seua ratificació pel protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el Registre, si resulten operacions pendents d'execució o formalització, les haurà de dur a terme el protectorat.»  
Tot això sense perjuí de l'obligació legal de la Fundació respecte de la presentació dels comptes aprovats pel Patronat relatives a l'exercici 2012, així com la corresponent auditoria en els casos i els terminis legalment exigibles.  
  
Notifique's la present resolució, que és definitiva en via administrativa i contra la qual podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establixen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, recurs potestatiu de reposició, en el termini d'un mes, a comptar des de l'endemà de la seua notificació, davant del conseller de Justícia i Benestar Social, o qualsevol altre recurs que estime procedent.   
  
València, 22 de març de 2013.- El secretari autonòmic de Justícia: Antonio Gastaldi Mateo.